तमरा संयोजक जय प्रकाश गुप्ता जी को ‘सर’ कहता था, सर उसे चिढ़ाते और कहते “ये इतना गोरा और सुन्दर है, इस पर ध्यान रखना, नही तो कोई लड़की ही इसे भगा ले जाएगी”। सुनकर धनजीव शरमा जाता, और हमलोगों के ठहाको से पूरा कमरा गूंज जाता था। दशहरा से पहले, सर, मैं, ललित, और धनजीव आधी रात तक बीरगंज घंटा घर के पास टहलते रहे, उस दिन सर बहुत कुछ खिला रहे थे, सर मिठाई खिलाने ले गए, धनजीव संकोच कर रहा था, मैंने समझाया, “धनबाबू, सर ऐसे ही मिठाई नही खिला रहे है, इसमें जरूर कुछ विशेष है, ये उनका आशीर्वाद है, ये सब को नही मिलता”।